Page:Eight chapters of Maimonides on ethics.djvu/173

 בנפש האדם וכוחותיה

דע שנפש האדם נפש אחת ויש לה פעולות רבות חלוקות, יִקָּראו קצת הפעולות ההם נפשות, ויֵחָשֵב בעבור זה שיש לאדם נפשות רבות כמו שחשבו הרופאים, עד ששם ראש הרופאים פתיחת ספרו שהנפשות שלש, טבעית, וחיונית, ונפשית, ופעמים שיִקָּראו כחות וחؘלקים עד שיֵאָמר חלקי הנפש, וזה השם יעשוהו הפילוסופים הרבה פעמים, ואינם רוצים באמרם חֶלְקֵי שהיא מתחלקת כהֵחָלֵק הגופות, אבל הם מונים פעולותיה החלוקות שהם לכלל הנפש כחלקים לכל המחובר מהחלקים ההם׃

ואתה יודע שתיקון המדות הוא רפואת הנפש וכחותיה, וכמו שהרופא אשר ירפא הגופות צריך שידע תחילה הגוף אשר ירפאהו כלו וחלקיו מה הם, ר״ל גוף האדם, וצריך שידע איזה דברים יַחֲלוהו ויִשָּמֵר מהם, ואיזה דברים יבריאוהו ויכַוֵּן אליהם, כן רופא הנפש והרוצה לתקן המדות צריך שידע הנפש בכללה וחלקיה ומה יחלה אותה ומה יבריאה׃

ומפני זה אומר שחלקי הנפש הם חמשה, הזן והוא הנקרא הצומח, והמרגיש, והמדמה, והמתעורר, והשכלי, וכבר הקדמנו בזה הפרק שדברינו